14. ožujka u Domovinskom ratu

**Domovinski rat po nadnevcima**: 14. ožujka u Domovinskom ratu.

- Ratne štete u Hrvatskoj do siječnja 1992. godine, prema procjeni Zavoda za plan iz Zagreba, iznose 21 milijardu američkih dolara.

- **U Hrvatskoj, prema posljednjem Izvješću o broju registriranih prognanika i izbjeglica, registrirano 330.000 prognanih i izbjeglih osoba. Međutim, od početka rata Hrvatsku napustilo 900.000 njezinih stanovnika!**

- Hrvatska vlada donijela mjere za poticaj povratka prognanika.

- Na demonstracijama u Beogradu robijaši napali studente.

- **U Zagrebu predstavljena knjiga o hrvatskoj povijesti, identitetu i ratu protiv Hrvatske pod naslovom "Documenta Croatica".**

- Izravne štete na radio i televizijskim objektima u Hrvatskoj procijenjene na 47 milijuna dolara.

- Na zadarskom području, prema podacima saniteta, poginulo do 12. ožujka 1992. godine, 219 osoba, dok ih je 1,270 teže i lakše ranjeno.

- Odbor za Konavle poziva Konavljane širom svijeta da pomognu u obnovi starog kraja.

- Cyrus Vance završio misiju u Jugoslaviji i prihvatio novu u Nagornom Karabahu.

- **Hvatanje 13 članova terorističke organizacije "Štit" iz Srbije kraj Karlovca** samo je još jedan u nizu dokaza da su Srbija i "SR Jugoslavija" duboko umiješane u rat protiv Hrvatske i BiH.

- HVO Hrvatske zajednice Herceg-Bosna će svaki pokušaj provedbe odluke vlade Republike BiH o stavljanju u funkciju tzv. okruga na područjima Mostara i Livna smatrati nelegalnim i protiv toga poduzet će najenergičnije mjere, priopćio novinarima u Mostaru.

- Od početka uspostave "zračnog mosta" 1. ožujka, istočnoj Bosni padobranima dostavljeno 435 tona hrane i lijekove, priopćeno u Frankfurtu iz američkog zapovjedništva.

- Federacija Hrvata i Muslimana na prostoru BiH otvorena je i za Srbe, naglasili američki diplomatski izvori u Beču, a jedan visoki dužnosnik State Departmenta rekao je kako je moguće da se federacija ostvari samo između Hrvata i Muslimana, ali u tome slučaju, ona ne može obuhvatiti manje od 51 posto današnjeg teritorija BiH.

- Posebni izaslanik ruskog predsjednika Jeljcina za prostore bivše Jugoslavije Vitalij Čurkin doputovao, nakon boravka u Beogradu, u Zagreb, gdje je razgovarao s predsjednikom Tuđmanom i ministrom Granićem. Na novinarsko pitanje je li s Miloševićem razgovarao o mirnoj reintegraciji UNPA-područja, Čurkin je izjavio da je, i o tome bilo govora, ali "to je, naravno, bio najteži dio cijelog problema, tako da naš razgovor ovaj put nije vodio konačnim zaključcima".

- Američki vojni izvori navode da će zajedno bošnjačko-hrvatske vojska imati oko 130.000 vojnika, radi se, dakle, o znakovitoj vojnoj sili.

- Sjedinjene Američke Države predložile da "plave kacige" u Hrvatskoj dobiju naziv "Snage Ujedinjenih naroda u Hrvatskoj" - a UNFIC je United Nations Force in Croatia.

- Pristanak Hrvatske da na njezinom teritoriju ostanu snage UN-a, mudra je odluka, naglasila američka veleposlanica u UN-u, M. Albright.

- HDZ BiH oštro prosvjeduje i zahtijeva hitno očitovanje odgovornih tijela vlasti BiH, političkih i vojnih struktura zašto još uvijek nema službenih informacija o uhićenju Vlade Šantića, general-bojnika HVO-a.

- Nafta za Srbiju iz jadranskog naftovoda može poteći tek kad prestane eksploatacija Đeletovaca, rekao novinarima u Zagrebu predsjednik Nadzornog odbora Ine Hrvoje Šarinić.

- Vijeće sigurnosti UN-a produljilo misiju svojih promatrača na Prevlaki za još tri mjeseca.

- Belgijski general Joseph Schoups preuzeo dužnost zapovjednika vojnih snaga UNTAES-a.

- Predsjednik Izetbegović napustio bolnicu na Koševu, u koju je hitno dovezen 22. veljače zbog srčanih smetnji.

## Izvori

* Hrvatski informativni centar *Hrvatski spomenar: 11. ožujka - 20. ožujka*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.